**Natečaj multimedijske predstavitve »Obeležitev 25-letnice samostojne Slovenije«**

Zavod RS za šolstvo je skupaj z Ministrstvom za izobraževanje, znanost in šport ter z Uradom Vlade RS za komuniciranje v sklopu obeležitev 25. obletnice samostojnosti države v marcu 2016 objavil razpis »Inovativnost in ustvarjalnost mladih za prihodnost domovine«. Natečaj je bila priložnost za predstavitev raznolikih aktivnosti in prireditev.

S predstavitvijo prispevkov in izdelkov so tudi naši učenci, ki so obiskovali izbirni predmet vzgoja za medije – televizija, pokazali svoj odnos do domovine, pa tudi inovativnost, ustvarjalno energijo in znanje. Na natečaj se je prijavilo 76 vzgojno-izobraževalnih organizacij po Sloveniji. Programski odbor je pregledal prispele multimedijske predstavitve in v skladu s kriteriji, navedenimi v vabilu razpisa, opravil izbor prispevkov, ki so bili predstavljeni na osrednji prireditvi v Ljubljani, ki je bila 3. junija 2016 v prostorih plesne šole Bolero, v Ljubljani.

Izbrana je bila tudi naša multimedijska predstavitev, ki je poleg drugih sodelujočih in izbranih objavljena na spletni strani ZRSŠ in spletnih straneh, namenjenih počastitvi 25-letnice države.

[Izbrani prispevki na natečaju 25 let samostojnosti Slovenije](http://www.zrss.si/objava/izbrani-prispevki-na-natecaju-25-let-samostojnosti-slovenije)

[Naša video predstavitev](https://video.arnes.si/portal/asset.zul?id=H2U2XmeZsVPedTKkDdjodvaZ)

Pri predstavitvi so sodelovali naslednji učenci in vsak od njih je imel svoje področje:

Klemen Franko in David Sedmak iz 7.b sta predstavila osnovne geografske podatke Slovenije. Tim Trobec in Miha Topličar iz 8.a sta predstavila slovenščino. Jan Luka Balažic iz 8.a je predstavil grb, Stela Zejnič iz 8.a himno, Ferdis Abdić iz 9.a pa zastavo. Aleksandar Avrić iz 8.b je predstavil praznike v Sloveniji, Nemanja Mitrović iz 9.a pa slovenske kovance.

Mentorica:

Petra Novak Trobentar